**Конспект за провеждане на изпит по**

Общинско право

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Избираема |
| Водещ преподавател | Доц. Д-р Богдан Йорданов |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | - |

**II. Тематично съдържание на учебния курс**

1.Развитие на законодателството за местното управление в България. Исторически бележки.

2.Сравнителноправни аспекти на местното управление.

3.Понятие за местно самоуправление. Механизъм на местно самоуправление в Република България.

4.Административно-териториално устройство на Р България.

5.Общински съвет – конструиране, вътрешна организация, компетентност.

6.Правен статут на общинския съветник. Омбудсман.

7.Правен статут на кмета.

8.Правен статут на областния управител.

9.Правен статут на общинските служители.

10.Юридическа отговорност на органите и длъжностните лица в системата

на местното самоуправление.

11.Организационни форми за непосредствено осъществяване на местното

самоуправление: местен референдум, местна гражданска инициатива, общо събрание на населението.

12. Правни актове на местните органи на управление.

13.Административен и съдебен контрол върху дейността на местните органи на управление и самоуправление.

14.Общинска собственост.

15.Общински предприятия.

16.Общински бюджет и финанси.

17.Местни избори.

18.Възлагане на общински поръчки.

**III. Материали за самостоятелна подготовка**

Основна:

1. Георгиев, Л. Общинско самоуправление и администрация, ИК “Люрен”, София, 1997г.

2. Сивков, Цв. Общината. Основни публичноправни въпроси. С., Сиби, 2002;

3. Спасов, Б.Общинско самоуправление.София,Софи- Р, 2000

4. Цветан Сивков, Дарина Зиновиева, Георги Димитров, Емилия Панайотова, Райна Николова, Светла Янкулова, Галина Чернева, Капка Милчева. Административно право. Специална част. Сиби, 2015.

Допълнителна:

1.Зиновиева, Д. – Компетентност на административните органи, Ciela, 2000

2.Балтаджиева, Р. и Тодоров, И. - Взаимодействие между европейското и българското административно право, Ciela, 2012.

**IV. Изпитване и оценяване**

**1. Текущо оценяване**

На студентите се поставят задачи под формата на тематични казуси за изпълнение, както по време на лекционните занятия, така и за самостоятелна подготовка. Текущите оценки, които се поставят върху изпълнените тематични казуси, се взимат под внимание от страна на титуляра на дисциплината при формиране на крайната оценка получена от студента при явяването му на изпит по дисциплината: „Общинско право“. Оценката се формира по следния начин:80% се формират въз основа на показаните знания от страна на студента при провеждане на писменият изпит, 20% се формират от оценките поставени по време на лекционните занятия.

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Изпита е писмен. Студентите трябва да развият един самостоятелен въпрос.

**4. Критерии за оценяване**

За успешното полагане на изпита е необходимо, студентите да са развили писмен отговор по въпроса. Задължително условие е, изложението да е конкретно по зададената тема, а развиването на поставения въпрос да се придържа към основата на преподадения по време на лекционният курс материал. Преподавателят си запазва правото да зададе допълнителни въпроси на студенти, при формиране на крайната оценка.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.